Source: http://docplayer.fi/1174166-Tyoelakeyhtioiden-joukkovelkakirjasalkun-hallinta.html
Timestamp: 2017-10-21 23:28:26+00:00
Document Index: 6986388

Matched Legal Cases: ['kko ', 'kko ', 'kko ', 'kko ', 'kko ', 'kko ']

Työeläkeyhtiöiden joukkovelkakirjasalkun hallinta - PDF
Download "Työeläkeyhtiöiden joukkovelkakirjasalkun hallinta"
1 Työeläkeyhtiöiden joukkovelkakirjasalkun hallinta Kansantaloustiede Pro Gradu -tutkielma Taloustieteiden laitos Tampereen yliopisto Ohjaaja: Jukka Pirttilä Samuli Korhonen 77040
2 TIIVISTELMÄ Tampereen yliopisto Taloustieteiden laitos KORHONEN, SAMULI: Työeläkeyhtiöiden joukkovelkakirjasalkun hallinta Pro gradu -tutkielma: 61 sivua, 6 liitesivua Kansantaloustiede Toukokuu 2008 Avainsanat: joukkovelkakirjalaina, duraatio, riskienhallinta Eläkevaroja rahastoimalla varaudutaan tilanteeseen, jossa eläkeikäisen väestön määrä kasvaa ja työikäisten määrä supistuu. Väestön ikääntymiskehitys aiheuttaa yhä suurempia korotuspaineita työssäkäyvien eläkemaksuihin ja veroihin, koska eläkemenot suhteessa työssäkäyvien palkkoihin nousevat. Rahastoinnin avulla myös eläkekustannus kohdennetaan sukupolvien välille oikeudenmukaisesti. Vuosi 2008 alkoi epävarmassa talousympäristössä. Syksyllä epävarmuus kasvoi merkittävästi ja johti globaalin pankki- ja finanssikriisin kautta osakekurssien romahtamiseen, yrityslainojen arvojen alentumiseen, luototuksen riskilisien kasvuun ja likviditeettipulaan. Myös reaalitalous kääntyi laskuun ja yritysten liikevaihto- ja tulosodotukset heikkenivät jyrkästi. Osake-, raaka-aine- ja yrityslainamarkkinoiden romahtaessa pääomia siirtyi turvallisempiin omaisuuseriin, kuten valtioiden lainapapereihin ja rahamarkkinoille. Vuoden 2008 aikana esimerkiksi suomen suurimman työeläkeyhtiön Varman osakepaino pieneni merkittävästi sekä aktiivisten osakemyyntien että kurssilaskun seurauksena. Korkosijoitusten osuus puolestaan kasvoi huomattavasti. Tässä työssä tarkastellaan eläkerahastojen korkosijoitustoiminnan ominaispiirteitä ja esitetään tutkimustuloksia riskienhallinnan ja erilaisten sijoitusstrategioiden onnistumisesta. Merkittävä osa työstä käsittelee velkakirjasalkun korkoriskin hallintaa, mikä on nykyisen mittavan, globaalin ja elvyttävän finanssipolitiikan mahdollisesti tulevaisuudessa mukanaan tuomien inflaatio- ja koronnostopaineiden seurauksena noussut jälleen valokeilaan.
3 Sisällysluettelo 1. Johdanto 2 2. Joukkovelkakirjalainojen esittely Joukkovelkakirjalainojen ominaisuuksia Joukkovelkakirjalainojen arvonmääritys Joukkovelkakirjasalkun hallinta Velkapaperin hinnan korkoherkkyys Duraatio Konveksisuus Ongelmana inflaatio Velkakirjojen tuotto ja korkojen aikarakenne Peruskorko Riskilisä eli riskipreemio Korkojen aikarakenne Miksi tuottokäyrää ei tulisi käyttää velkakirjojen hinnoittelussa? Termiinikorko Korkojen aikarakennetta selittävät teoriat Aktiivinen työeläkeyhtiön velkakirjasalkun hallinta Yleistä investointien hallinnointiprosessista Tracking Error eli aktiivinen riski ja velkakirjasalkkustrategiat Aktiiviset portfoliostrategiat Työeläkeyhtiöt ja sitoumusten rahoitusstrategiat Varojen ja velvoitteiden hallinnan yleiset periaatteet Portfolion immunisointi Immunisointiriski Usean velvoitteen tyydyttävän portfolion rakentaminen Rahoitusstrategioiden laajennukset Lopuksi 60 LÄHDELUETTELO 62
4 1. Johdanto Pitkäaikaiset kiinteäkorkoiset velkainstrumentit eli joukkovelkakirjalainat ovat nykyisessä heikossa taloustilanteessa, osakkeiden arvonalentumisen myötä nostaneet painoarvoaan työeläkeyhtiöiden sijoitussalkuissa. Euron käyttöönotto on poistanut suomalaisten sijoittajien näkökulmasta muiden maiden euromääräisten joukkovelkakirjalainojen valuuttakurssiriskin ja helpottanut näin riskienhallintaa. Suomalaisten työeläkeyhtiöiden kasvaneet sijoitukset velkakirjoihin ja muihin korkoinstrumentteihin on nostanut myös vaatimuksia varojen tehokkaasta, mutta riskit minimoivasta sijoittamisesta. Työ etenee siten, että ensin annetaan perustyökalut riskienhallintaan ja vasta sitten siirrytään varsinaiseen aiheeseen, eli velkakirjasalkun hallintaan. Velkakirjasalkun hallinnasta, nimenomaan työeläkeyhtiöiden kannalta, löytyy kiinnostavia matemaattisia sovelluksia. Työn jokaisessa analyysikappaleessa on pyritty esittämään tutkimustuloksia käytännön ja teorian kohtaamisesta. Luvuissa kaksi ja kolme esitetään perusasioita etupäässä kiinteätuottoisista joukkovelkakirjalainoista siten, että luvussa kaksi käsittelemme asiaa hieman lainsäädännön näkökulmasta ja painotetaan joukkovelkakirjalainojen erilaisia ominaisuuksia. Luvussa kolme varsinainen ydin muodostuu ekonomisteja kiinnostavan aiheen eli korkojen aikarakenteen ympärille. Luvuissa neljä ja viisi paneudutaan työeläkeyhtiöiden sijoitusprosessiin ja strategioihin jotka sopivat erityisesti työeläkeyhtiöille. Jälleen kerran pyritään antamaan kattava kuva myös alan tutkimustuloksista. Koska korkoriski on niin ratkaisevassa asemassa velkakirjasalkun hallinnassa, aloitamme keskustelun analyysillä joukkovelkakirjalainan hinnan korkoherkkyydestä. Velkakirjojen hinnan korkoherkkyyttä tutkittaessa työkaluna toimii duraatio. Työssä esitellään myös korjaustermi, jota kutsutaan velkakirjan konveksisuudeksi. Työn lopussa liitteessä 1. esitetään duraation ja konveksisuuden matemaattista perustelua vielä hieman tarkemmin ja laajemmin. Työssä nostetaan esiin myös ajankohtaisia ongelmia, kuten tulevaisuuden inflaatiopaineet. Kaikkia työssä esitettäviä tutkimustuloksia ei käydä yksityiskohtaisesti läpi vaan niiden lähempi tarkastelu jätetään lukijan oman harkinnan varaan. Kaiken kaikkiaan tämä työ antaa kattavan esityksen eläkevakuutusyhtiöiden velkakirjasalkun hallintaan ja yleiseen velkakirjasalkun hallintaan sovelluksineen. Työ nostaa esiin myös kysymyksiä ja tarjoaa näin mahdollisuuden 2
5 jatkotutkimuksen tekemiseen. Erityisesti suomalaisella aineistolla tehtyjä tutkimuksia löytyy valitettavan vähän. Suomalaiset työeläkeyhtiöt olivat sijoittaneet joukkovelkakirjoihin 43,2 mrd. euroa. Määrässä on pieni alenema edellisen vuosineljänneksen loppuun nähden. Joukkovelkakirjojen osuus työeläkeyhteisöjen kaikista sijoituksista oli 41,1 %. Osuus on noussut vuoden 2008 aikana 5,4 % -yksikköä. Joukkovelkakirjojen osuus oli tätä ennen jo useita vuosia laskussa. Nyt näyttäisi ainakin väliaikaisesti tapahtuneen käänne. Tämä johtuu osaltaan voimakkaasta osakkeiden arvojen alenemisestasta, kun taas joukkovelkakirjojen markkina-arvo on säilynyt vuoden aikana kutakuinkin ennallaan. Yritysten liikkeelle laskemiin joukkovelkakirjoihin oli sijoitettuna 7,3 mrd. euroa. Tämä merkitsee 16,9 prosentin osuutta joukkovelkakirjalainojen kokonaismäärästä. Yritysten liikkeelle laskemista joukkovelkakirjalainoista oli 42,5 % sijoitettuna Suomen ulkopuoliselle euroalueelle ja 46,6 % euroalueen ulkopuolelle. Suomen ulkopuolisten joukkovelkakirjojen määrä oli 37,9 mrd. euroa. Euroon siirtymisen myötä tapahtui ryntäys Suomen ulkopuolisiin joukkovelkakirjalainoihin. Sitä ennen lähes kaikki joukkovelkakirjalainasijoitukset oli tehty Suomeen. Kaikkien työeläkevakuutusyhteisöjen omistamien Suomessa liikkeelle laskettujen joukkovelkakirjalainojen määrä vuoden 2008 lopussa oli 5,4 mrd. euroa, joka oli 12,4 % työeläkevakuutusyhteisöjen kaikista joukkovelkakirjalainasijoituksista. Vuoden 2008 aikana ei ole tapahtunut määrässä eikä osuudessa sanottavaa muutosta. Joukkovelkakirjalainojen osuus kaikista sijoituksista oli työeläkevakuutusyhtiöillä 41,1 %, eläkekassoilla ja, -säätiöillä 32,5 % sekä julkisyhteisöjen ryhmällä 43,2 %. Joukkovelkakirjojen osuus nousi vuoden 2008 aikana eläkevakuutusyhtiöillä 5,8 % -yksiköllä sekä julkisalojen eläkevakuuttajilla 7,8 %-yksiköllä. Eläkekassoilla ja -säätiöillä osuus sen sijaan laski 5,6 % - yksikköä. Korkosijoitusrahasto-osuudet eivät kuuluneet tähän tilastoon. Tilasto on kerätty suomalaisten lakisääteistä työeläketurvaa hoitavien yksityisen ja julkisen alan työeläkevakuuttajien edunvalvontaja palvelujärjestö TELAN kotisivuilta (www.tela.fi). 3
6 2. Joukkovelkakirjalainojen esittely Joukkovelkakirjalainalla (bond) tarkoitetaan useisiin samansuuruisiin osiin jaettua lainaa, jonka liikkeellelaskija maksaa velkakirjan haltijalle koron ja kuoletuksen lainan sopimusehtojen mukaisesti. Suomessa joukkovelkakirjalainan liikkeellelaskijana toimii yleisimmin valtio, mutta myös muut julkisyhteisöt, kuten pankit ja yritykset rahoittavat toimintaansa osittain laskemalla liikkeelle joukkovelkakirjalainoja. (Niskanen 2003, 129.) Joukkovelkakirjalainaa voidaan nimittää obligaatioksi. Ennen vuotta 1994 joukkovelkakirjaa sai Suomessa kutsua obligaatioksi vain, jos sen liikkeellelaskuun oli saatu lupa valtioneuvostolta ja liikkeellelaskijan ollessa muu kuin julkisyhteisö vain, jos joukkovelkakirjalainalle oli asetettu turvaava vakuus. Nykyinen lainsäädäntö ei rajoita obligaatio-nimen käyttöä. Yleisesti obligaatioksi kuitenkin nimitetään vain valtion tai muun julkisyhteisön sekä kiinnitysluottopankkien liikkeelle laskemia joukkovelkakirjalainoja. Vaikka obligaatiolainoille nykyisen velkakirjalainsäädännön mukaan ei tarvitse asettaa turvaavaa vakuutta, koskee rahoituslaitosten liikkeelle laskemia joukkovelkakirjoja myös laki luottolaitostoiminnasta ja laki kiinnitysluottopankeista. Näiden lakien perusteella esimerkiksi kiinnitysluottopankin liikkeelle laskemalle obligaatiolainalle tulee asettaa vakuudeksi obligaatiolainasta myönnetyille varoille asetetut vakuudet. (Niskanen 2003, 129.) Debentuurilainaksi (debenture) on puolestaan nimitettävä sellaista joukkovelkakirjalainaa, jolle ei ole asetettu vakuutta ja jonka asema yrityksen konkurssissa on huonompi kuin yrityksen muiden sitoumusten. Debentuurilainoista määrätään velkakirjalaissa lisäksi, ettei debentuurin liikkeellelaskija tai sen kanssa samaan konserniin kuuluva yhteisö saa asettaa vakuutta debentuurin maksamisesta. Lisäksi liikkeeseenlaskija ei saa vastiketta vastaan hankkia debentuuria takaisin ennen sen eräpäivää, ellei lainaehdoissa ole siihen oikeutta, eikä ottaa debentuuria pantiksi. (Velkakirjalaki 5. luku, 34.) Debentuurilainan aseman vuoksi maksetaan (ja sijoittajat myös vaativat maksettavaksi) debentuurilainalle yleisesti korkeampaa korkoa kuin muille joukkovelkakirjalainoille, joilla on vastaava maturiteetti ja luottoriski. (Niskanen 2003, 130.) Yritysten liikkeelle laskemat joukkovelkakirjalainat ovat tyypillisesti pelkkiä joukkovelkakirjalainoja tai debentuurilainoja, ja niiden tuottoon vaikuttavat paitsi lainan 4
7 maturiteetti ja tyyppi niin myös liikkeellelaskijayrityksen luottokelpoisuus ja se onko lainalle asetettu vakuus. 2.1 Joukkovelkakirjalainojen ominaisuuksia Joukkovelkakirjalaina on useisiin osiin jaettu laina, jonka liikkeellelaskija maksaa kunkin yksittäisen velkakirjan eli lainan osan haltijalle koron ja kuoletuksen lainan sopimusehtojen mukaisesti. Suomen valtion tuotto-obligaatiolainan kokonaismäärä voi olla esimerkiksi , mikä on jaettu 1000 kokoisiin yksiköihin. Yksittäisen sijoittajan sijoitus on siten vähintään Joukkovelkakirjalainaan liittyvää lainapääomaa, jonka liikkeellelaskija maksaa haltijalle velkakirjan eräpäivänä, kutsutaan lainan nimellisarvoksi (englanniksi yleensä face value, par value tai maturity value). (Nikkinen 2002, 107.) Joukkovelkakirjalainan korosta käytetään nimitystä kuponkikorko (coupon rate) ja sillä tarkoitetaan lainan ehdoissa mainitun korkoprosentin mukaista korkoa, joka maksetaan lainan nimellisarvolle yleensä vuosittain lainaehdoissa mainittuna eräpäivänä. Edellä mainitun esimerkin tapauksessa kuponkikoron ollessa 4 prosenttia sijoituksen nimellisarvolle ja tapauksessa, että kuponkikorko maksettaisiin kerran vuodessa, vähimmäissijoitukselle (1000 ) vuosittain maksettava korko olisi 40. Suomessa liikkeelle laskettavat yleisölle myytävät lainat ovat tyypillisesti korkosidonnaisuudeltaan kiinteäkorkoisia. Joukkovelkakirjalaina on mahdollista kuitenkin laskea liikkeelle myös vaihtuvakorkoisena. (Niskanen 2003, 131.) Lainaehdoissa määritellään myös lainaaika (maturity). Tästä käytetään myös nimitystä lainan juoksuaika tai maturiteetti. Mikäli lainan maturiteetti on esimerkiksi kolme vuotta tarkoittaa se, että lainan viimeinen korko maksetaan ja pääoma palautetaan sijoittajalle kolmen vuoden kuluttua. Tavallisimpia joukkovelkakirjalainatyyppejä ovat tasalyhenteiset lainat ja kertalyhenteiset, niin sanotut bullet-lainat. Tasalyhenteisellä joukkovelkakirjalainalla tarkoitetaan lainaa, jonka pääomaa lyhennetään maturiteetin kuluessa yleensä vuosittain tai puolivuosittain. Alla on kuvattu graafisesti, kuvassa 1. tasalyhenteisen, 5 vuoden joukkovelkakirjalainan kassavirrat lainalle, jonka nimellisarvo on 1000 ja kuponkikorko 5 %, joka maksetaan kerran vuodessa. 5
8 Kuva 1. Tasalyhenteisen velkakirjan kassavirrat. Lähde: Niskanen 2003, 132. Nykyään yleisempiä ovat kuitenkin kertalyhenteiset lainat, joissa pääoma kuoletetaan kokonaisuudessaan laina-ajan loputtua. Tämäntyyppiset lainat ovat erityisesti sijoittajien suosiossa, koska palautuvaa pääomaa koskevaa sijoituspäätöstä ei tarvitse tehdä joka vuosi. Kuvassa 2 on kuvattu kertalyhenteisen, 5 vuoden joukkovelkakirjalainan kassavirrat lainalle, jonka nimellisarvo on 1000 ja kuponkikorko 5 %. Kuva 2. Kertalyhenteisen velkakirjan kassavirrat. Lähde: Niskanen 2003, 132. Tasa- ja kertalyhenteisten joukkovelkakirjalainojen lisäksi on olemassa myös esimerkiksi niin sanottuja nollakuponkilainoja (zero coupon bonds), joihin ei laina-aikana liity lainkaan koronmaksuja. Ainoa nollakuponkilainaan liittyvä kassavirta sijoittajalle on siten laina-ajan lopussa palautuva pääoma. Nollakuponkilainan tuotto muodostuu nimellisarvon ja liikkeellelaskukurssin välisenä erotuksena. Nimellisarvo maksetaan haltijalle kertasuorituksena lainan erääntyessä. Joukkovelkakirjalainat voivat olla myös niin sanottuja ikuisia lainoja (perpetual loans). Ne ovat lainoja, joiden pääomaa ei makseta koskaan takaisin ja joiden lainapääomalle maksetaan ikuisesti lainaehdoissa määriteltyä korkoa. (Niskanen 2003, ) Englannin pankki (Bank of England) laski liikkeelle tällaisia velkapapereita 1700-luvulla ja näitä English consols nimeä tottelevia 6
9 lainakirjoja voi vieläkin hankki itsellensä Lontoosta, Englantia kohdanneista vaikeuksista (mm. sodat ja lamat) huolimatta (RWJ 2005, 109). 2.2 Joukkovelkakirjalainojen arvonmääritys Joukkovelkakirjalainojen arvonmäärityksen yleisperiaate on sama kuin kaikilla muillakin arvopapereilla, eli joukkovelkakirjalainan arvo ( P 0 ) tietyllä hetkellä on sama, kuin siitä tulevaisuudessa saatavien kassavirtojen nykyarvo. Tämä voidaan ilmoittaa kaavan muodossa seuraavasti: P 0 n t 1 Kassavirrat t (1 r) (1) Tavallisen kiinteäkorkoisen joukkovelkakirjalainan tapauksessa kassavirrat tunnetaan, koska ne muodostuvat lainan liikkeellelaskijan sijoittajille maksamista kuponkikoroista ja lainan pääoman takaisinmaksuista. Kun kassavirrat ja niiden ajoitukset tunnetaan, määräytyy joukkovelkakirjalainan kulloinenkin arvo markkinoilla arvonmäärityshetkellä vallitsevan tuottovaatimuksen r mukaisesti. P 0 = n C t t=1 + FV (1+r) t (1+r) n, missä (2) P joukkovelkakirjan kassavirtojen nykyarvo eli lainan hinta 0 C vuoden t kuponkikorko, euroa t FV = joukkovelkakirjalainan nimellisarvo r = markkinoiden tuottovaatimus On huomioitava, että edellä esitetty arvonmääritysmalli soveltuu sellaisenaan ainoastaan kiinteäkorkoisten joukkovelkakirjalainojen hinnoitteluun. (Nikkinen 2002, 113.) Mikäli jvk-lainan markkinahinta tunnetaan, voidaan määrittää odotettu tuotto lainan jäljellä olevalta maturiteetilta. Tämä tehdään käyttäen sisäisen korkokannan menetelmää ratkaisemalla r yhtälöstä (2). 7
10 Joukkovelkakirjalainojen noteeraukset eli hinnat ilmoitetaan yleisesti prosenttilukuna, joka saadaan jakamalla kassavirtojen nykyarvo lainan nimellisarvolla. Lainaa, jonka hinta on pienempi kuin nimellisarvo (eli 100), sanotaan discount bondiksi. Jos lainan hinta taas on suurempi kuin nimellisarvo (tällaiseen tulokseen päädytään silloin kun markkinoiden tuottovaatimus on pienempi kuin lainan kuponkikorko), puhutaan premium bondeista. Asiaa havainnollistaa taulukko 1. Taulukko 1. Vuotuista 9% kuponkikorkoa maksavan velkakirjan hinta. Tuottovaatimus Vuosia maturiteettiin 5 % 8 % 9 % 10 % 15 % 1 103,85 100, ,07 94, ,5 104, ,14 79, ,18 106, ,77 69, ,21 109, ,42 62, ,82 111, ,54 60,52 Taulukosta on helppo havaita, että maturiteetiltaan 30 vuoden velkapaperi on huomattavasti herkempi tuottovaatimuksen muutoksiin kuin yhden vuoden velkapaperi. Velkapaperin hinnan ja tuottovaatimuksen välistä suhdetta tutkitaankin työn seuraavassa luvussa tarkemmin. Riippumatta joukkovelkakirjalainan tyypistä, sen hinta lähestyy maturiteetin pienentyessä nimellisarvoa siten, että erääntymispäivänä hinta on täsmälleen nimellisarvon suuruinen. 2.3 Joukkovelkakirjasalkun hallinta Velkakirjasalkun riski tulee pääasiassa korkoriskistä ja luottoriskistä, joten sen hallinta perustuu näiden kahden riskitekijän analysointiin. Velkakirjasalkun hallinnassa on kaksi perustapaa: passiivinen ja aktiivinen salkunhallinta. Passiivisessa salkunhallinnassa lähtökohtana on se, että markkinoilla sijoituskohteet ovat oikein hinnoiteltuja. Tällöin salkunhallinnan tehtäväksi jää sopivan tuotto-riskisuhteen määrittäminen ja sen ylläpitäminen. Yksi passiivisen salkunhoidon erityistapaus on immunisointistrategia (immunization strategy), jonka tarkoitus on pyrkiä immunisoimaan portfolio korkoriskiltä. Palaamme immunisaatioon tämän työn loppupuolella. Aktiivisessa salkunhallinnassa on kaksi päätapaa tuotto-riskisuhteen parantamiseksi. Ensinnäkin 8
11 salkunhoitajat tekevät korkoennusteita, joiden avulla pyritään ennustamaan koko velkakirjamarkkinoiden tulevaa kehitystä. Toinen tapa on etsiä yksittäisiä sijoituskohteita, jotka ovat markkinoiden väärin hinnoittelemia. (BKM 2005, ) Lisäksi eläkevakuutusyhtiöiden velkakirjasalkun hallintaa koskevat omat ominaispiirteet joihin palaamme työn loppupuolella tarkemmin. Joukkovelkakirjalainan hinnan ja tuottovaatimuksen välillä vallitsee käänteinen verrannollisuus. Lisäksi elämä on opettanut, että korot voivat aaltoilla välillä hyvinkin huomattavasti. Kun korot heilahtelevat, joukkovelkakirjalainoja omistavat sijoittavat kokevat pääomatappiota ja pääomavoittoja. Nämä voitot ja tappiot tekevät kiinteätuottoisetkin arvopaperit riskillisiksi, vaikka kuponkimaksut olisivat taattuja kuten valtion obligaatioissa. 2.4 Velkapaperin hinnan korkoherkkyys Joukkovelkakirjalainan markkinahinnan muutos korkojen muuttuessa on merkittävä huolenaihe sijoittajille. Joukkovelkakirjalainan markkinahinnan prosentuaalista muutosta markkinoiden tuottovaatimuksen muuttuessa havainnollistaa kuva 4. Kuvassa 4 on neljä erilaista velkapaperia, jotka eroavat toisistaan; kuponkikoron, maturiteetin sekä tuottovaatimuksen suhteen. Kaikista neljästä eri velkapaperista havaitaan, että velkapaperin hinta laskee tuottovaatimuksen noustessa. Lisäksi huomataan, että hintakäyrä on muodoltaan konveksi. Konveksisuus tarkoittaa kuviossa sitä, että tuottovaatimuksen laskulla on suurempi vaikutus velkakirjan hintaan kuin samansuuruisella tuottovaatimuksen kasvulla. (BKM 2005, 520.) 9
12 Kuva 3. Velkakirjan hinnan muuttuminen velkakirjan tuottovaatimuksen muuttuessa. Lähde: Bodie/Kane/Marcus 2005, 521. Esittelemme seuraavaksi viisi joukkovelkakirjalainojen hintaa ja tuottovaatimusta käsittelevää teoreemaa. Teoreemoista ensimmäiset neljä esitteli professori Burton Malkiel (1962, ) ja viidennen teoreeman todisti Homer ja Liebowitz (1972). Teoreema 1: Joukkovelkakirjalainan hinnan ja markkinoiden tuottovaatimuksen välillä vallitsee käänteinen riippuvuussuhde. Teoreema 2: Joukkovelkakirjalainan tuottovaatimuksen kasvu aiheuttaa pienemmän hinnan muutoksen, kuin samansuuruinen tuottovaatimuksen aleneminen. Teoreema 3: Mitä pidempi on joukkovelkakirjalainan maturiteetti, sitä herkempi sen hinta on korkotason muutoksille. Teoreema 4: Mitä alhaisempi on kuponkikorko, sitä herkempi joukkovelkakirjalainan hinta on korkotason muutoksille. Teoreema 5: Joukkovelkakirjalainan hinnan herkkyys koronmuutoksille on kääntäen verrannollinen siihen tuottovaatimukseen jolla joukkovelkakirjalainaa markkinoilla parhaillaan hinnoitellaan. (vertaa kuva 3, bondit C ja D.) Tätä teoreemaa käsitellään tarkemmin vielä duraation yhteydessä. 10
13 Edellä esitetyt teoreemat vahvistavat käsityksen, että velkakirjan maturiteetti on ratkaiseva tekijä puhuttaessa velkakirjan korkoriskistä. Teoreemat kuitenkin myös osoittavat, että maturiteetti ei yksinään ole riittävä osoittamaan velkakirjan korkoherkkyyttä. Nämä hinta-tuottosuhteeseen liittyvät peruslait tarkoittavat sijoittajan näkökulmasta sitä, että sijoittajan tulisi käytännössä kiinnittää huomiota juuri kahteen edellä esiteltyyn lainan hintatuottosuhteen jyrkkyyteen vaikuttavaan tekijään eli lainan maturiteettiin ja kuponkikorkoon. 1. Sijoittaja, joka uskoo korkojen laskevan ja haluaa maksimoida tuoton muutosten vaikutukset sijoituskohteen hintaan, tulisi pyrkiä valitsemaan sijoituskohteiksi lainoja, joilla on mahdollisimman pitkä maturiteetti ja pieni kuponkikorko. 2. Mikäli korkotason ja siten myös joukkovelkakirjalainoihin liittyvien markkinoiden tuottovaatimusten odotetaan nousevan, pitäisi sijoitukset tehdä instrumentteihin, joiden maturiteetti on mahdollisimman lyhyt ja kuponkikorko mahdollisimman suuri. (Niskanen 2003, 140.) Duraatio Korkoriskin mittaamisella on tarkoitus selvittää kuinka paljon velkakirjan arvo muuttuu, jos tuottovaatimus muuttuu esimerkiksi yhdellä prosentilla. Joukkovelkakirjalainan korkoriskin ja hinnan muutosten käytetyin mittari on duraatio (duration). Duraatio on painotettu aikakeskiarvo kiinteätuottoisen arvopaperin kassavirroista. Tämän Macaulayn duraationa tunnetun mittarin kehitti Frederick Macaulay vuonna (BKM 2005, 523.) Tästä johtuu, että lainan duraatio on tavallisesti lyhyempi kuin sen maturiteetti, vain nollakuponkilainojen duraatio on yhtä pitkä kuin niiden maturiteetti Matemaattisesti ajatellen duraatio on joukkovelkakirjalainan hinta-tuottosuhdetta kuvaavan yhtälön ensimmäinen derivaatta. Graafisesti duraatiota voidaankin kuvata siten, että duraatio on joukkovelkakirjalainan hintayhtälön tangentti tietyssä, markkinoiden tuottovaatimuksen mukaisessa pisteessä, jota kuvassa 4 kuvataan kirjaimella r. Kuvasta on mahdollista havaita, ettei duraatio ole kovin tarkka mittari kuin aivan pienille hinnanmuutoksille ja että sen antaman likiarvon tarkkuus heikkenee sitä mukaan kun muutokset markkinoiden tuottovaatimuksissa kasvavat. 11
14 Kuva 4. Duraatio korkoriskin mittarina Lähde: Niskanen 2003, 141. Duraatiota voidaan tarkastella myös lainan hinta- ja uudelleensijoitusriskien toteutumisen näkökulmasta markkinoiden tuottovaatimuksen muuttuessa. Kun toisaalta markkinoiden tuottovaatimuksen noustessa joukkovelkakirjalainan hinta laskee, voidaan samanaikaisesti lainasta saadut kuponkikorot sijoittaa korkeammalla tuotolla. Vastaavasti kun joukkovelkakirjalainan hinta nousee markkinoiden tuottovaatimuksen laskiessa, voidaan samanaikaisesti lainasta sadut kuponkikorot sijoittaa pienemmällä tuotolla. Duraatiolaskelman antama luku on samalla duraatiopiste, jolla tarkoitetaan sitä ajankohtaa, jolloin toisilleen vastakkaiset lainan hintariski ja uudelleensijoitusriski ovat yhtä suuret ja kumoavat toisensa. Duraatiopiste osoittaa siis sen ajankohdan, jolloin sijoitukselle alun perin sovittu tuotto toteutuu markkinakoroissa tapahtuvista muutoksista riippumatta. Joukkovelkakirjalaina on näin ollen korkoriskin suhteen riskitön, mikäli sijoitusperiodi vastaa lainan duraatiopistettä. Macaulayn duraatio saadaan yhtälöstä 3. (BKM 2005, Niskanen 2003, 142.) 12
15 D T t 1 t w t (3) missä, paino w t w t, on CFt t ( 1 r) P (4) T = velkakirjan maturiteetti vuosina CFt velkakirjan kassavirta vuonna t r markkinoiden tuottovaatimus t = kassavirran ajankohta P = instrumentin bruttohinta tarkasteluhetkellä Duraatio on siis kuponkimaksuja suorittavalla velkapaperilla aina pienempi, kuin lainan maturiteetti. Usein duraatio on jopa yllättävän lyhyt. Velkakirjan duraation ja muiden parametrien välistä suhdetta tarkastellaan taulukossa 2. Taulukko 2. Velkakirjan (tuottovaatimus 5%) duraatio eri kuponkikoroilla ja maturiteeteilla. Lähde:Luenberger 1998, 59. Kuponkikorko Maturiteetti(vuotta) 1 % 2 % 5 % 10 % 1 0,997 0,995 0,988 0, ,984 1,969 1,928 1, ,875 4,763 4,485 4, ,416 8,95 7,989 7, ,164 17,715 14,536 12, ,666 22,284 18,765 17, ,572 21,2 20,363 20,067 20,5 20,5 20,5 20,5 Taulukossa 2 tuottovaatimus pysyy kiinteänä (5 %), mutta maturiteetti ja kuponkikorko vaihtelevat. Taulukko voisi hyvin kuvata sijoittajan valinnan mahdollisuuksia ehdoiltaan erilaisista, mutta 13
16 luottoriskin suhteen identtisistä (esim. valtionvelkakirjoista) velkakirjoista tilanteessa jossa markkinoiden tuottovaatimus olisi 5 %. Yksi taulukosta havaittava silmiinpistävä piirre on, että maturiteetin kasvaessa rajattomasti ei duraatio kasva vastaavasti. Sitä vastoin maturiteetin lähentyessä ääretöntä, lähenee duraatio kuponkikorosta riippumatonta raja-arvoa. Toinen taulukosta havaittava piirre on, että duraatio ei vaihtele nopeasti suhteessa kuponkikorkoon. Tuottovaatimuksen pitäminen vakiona näyttäisi osittain kumoavan kuponkikorkojen vaikutuksen. Yleinen johtopäätös onkin, että hyvin pitkät (suuret) duraatiot savutetaankin vain velkakirjoilla joilla on sekä pitkät maturiteetit että hyvin alhaiset kuponkikorot. Luenberger (1998, 59). Macaulayn duraatio ei vielä suoraan kerro, kuinka paljon velkakirjan hinta muuttuu sen tuottovaatimuksen muuttuessa. Macaulayn duraatiota apuna käyttäen voimme kuitenkin laskea hinnan muutoksen yhtälön 5 avulla (Luenberger 1998, 60). P P (1 r) D 1 r (5) Hinnan suhteellinen muutos on siis 1 + tuottovaatimuksen suhteellinen muutos kertaa -1 duraatio. Käytännössä duraatiosta käytetään usein muotoa (Modified duration) avulla yhtälö 5 saadaan muotoon: P P D M r D M = D/(1+r). Tämän modifioidun duraation (6) Modifioidun duraation käsitteen ja mittarin kehitti John R. Hicks vuonna Modifioitu duraatio vastaa kysymykseen, paljonko velkapaperin suhteellinen arvo muuttuu, mikäli tuottovaatimus markkinoilla kasvaa/laskee yhden prosentin. Pitkän uran velkakirjojen hallinnan parissa tehnyt Frank J. Fabozzi muistuttaa, että duraation pitäminen ikään kuin ajan mittana voi olla harhaanjohtavaa ja muistuttaa, että se perustuu Macauleyn alkuperäiseen duraation käyttötarkoitukseen. Fabozzi suositteleekin sijoittajia näkemään duraation approksimaationa velkakirjan hinnan prosentuaaliselle muutokselle, kun tuottovaatimus kasvaa tai laskee 100 korkopistettä (ts. hinnan korkojoustona). Tämä on syytä pitää mielessä, sillä 14
17 velkakirjamarkkinoilta löytyy myös instrumentteja kuten arvopaperistetut asuntolainat eli CMOobligaatiot (collateralized mortage obligation), joilla voi olla mahdollista, että duraatio on maturiteettia suurempi. (Fabozzi 2007, ) Duraation matemaattista perustelua ja duuratiosääntöjä erilaisille velkapapereille voi katsoa tämän työn liitteestä 1. Liitteessä on esitetty myös ns. kvasi-modifioitu duraatio, jossa otetaan korkojen aikarakenne tarkemmin huomioon. Kvasi-modifioitua duraatiota voidaan käyttää korkojen tasosiirtymisissä riippumatta tuottokäyrän muodosta Konveksisuus Matemaattisesti ajatellen duraatio on joukkovelkakirjan hinnan ja markkinoiden tuottovaatimuksen välistä suhdetta kuvaavan funktion derivaatta. Käytännössä tämä tarkoittaa sitä, että duraatio antaa funktion muutoksista, eli siis hinnan ja tuottovaatimuksen, välisestä suhteesta tarkan arvon, jos tuottovaatimuksessa tapahtuvat muutokset ovat suhteellisen pieniä. Käytännössä duraatio toimii hyvin, koska suuret korkomuutokset lyhyessä ajassa ovat markkinoilla harvinaisia. (Nikkinen 2002, ) Matemaattisesti duraation antama virhe johtuu siitä, että tuottovaatimuksen ja hinnan välinen suhde ei ole lineaarinen, vaan niiden suhdetta kuvaava käyrä on konveksi, kuten kuvasta 3 voidaan havaita. Käyrän muoto on eri joukkovelkakirjoille erilainen, joten ei ole mahdollista kehittää duraatiota siten, että se antaisi hinnanmuutoksesta täysin oikean kuvan. Matemaattisesti ennustetta voidaan kuitenkin parantaa siten, että velkakirjan hinnan ja tuottovaatimuksen välistä suhdetta kuvaavasta funktiosta otetaan toinen derivaatta, jolla korjataan duraation antamaa arvoa. Tätä korjaustermiä kutsutaan velkakirjan konveksisuudeksi (convexity) ja se lasketaan yhtälön 7 mukaisesti. (Nikkinen 2002, 126.) Konveksisuus P 1 (1 r) T t 2 ( t t) 2 t t 1 (1 r) CF (7) 15
18 Konveksisuutta hyväksikäyttäen saadaan velkakirjan hinnanmuutoksen arvioksi P P = D M r konveksisuus ( r)2 (8) Konveksisuuden matemaattinen perustelu löytyy liitteessä1. Konveksisuus on otettava huomioon, mikäli tarkoituksena on arvioida velkakirjan hinnan kehitystä voimakkaiden korkomuutosten tapahtuessa. Duraatiota ja konveksisuutta käytettäessä on muistettava, että niiden arvot muuttuvat ajan kuluessa ja velkakirjan tuottovaatimuksen muuttuessa. Tämän vuoksi laskelmia on syytä päivittää tietyin väliajoin. 2.5 Ongelmana inflaatio Moni sijoittaja on ollut huolissaan, miten nykyinen elvyttävä rahapolitiikka tulee näkymään tulevaisuuden inflaatiopaineissa. Maailmanlaajuinen rahan pumppaaminen kansantalouksiin on ollut historiallisen suurta ja monin paikoin se ollut puhdasta setelirahoitusta, vaikka termiä ei ole haluttu käyttääkään. Jos inflaatio kiihtyisi merkittävästi - tai, jos enemmistö sijoittajista alkaa uskoa inflaation kiihtyvän merkittävästi, on markkinoilla odotettavissa suuria vaikeuksia. Inflaation karkaaminen nykyistä tuntuvasti nopeampaan laukkaan aiheuttaisi useimmille sijoittajille suuria ongelmia, mutta erityisen tukalaa olisi erityisesti pitkiin velkakirjoihin sijoittavalla korkosijoittajilla. Suurin osa maailman joukkolainoista kuten valtioiden obligaatioista on kiinteäkorkoisia kertakuoletuslainoja, joiden vuotuiset korot ja aikanaan takaisin maksettava pääoma ovat lainaehdoissa ennalta lukkoon lyötyjä. Tällaisissa vakiomuotoisissa joukkolainoissa sijoittajalla ei ole minkäänlaista suojaa inflaation kiihtymisen varalta. Jos inflaatio kiihtyy ja markkinakorot nousevat ennen lainan erääntymistä, laskee lainan markkina-arvo. Samalla jokaisen korkoerän ja laina-ajan lopuksi erääntyvän pääoman reaaliarvo laskee sitä enemmän mitä vauhdikkaammin inflaatio laukkaa. 16
19 Sijoittajat altistuvat korkomarkkinoiden piilevälle inflaatioriskille, osa ehkä tietämättään. Joukkolainojen inflaatioriski tulee sijoittajalle kaupanpäällisiksi esimerkiksi useimmissa pitkän koron rahastoissa. Useimmat pitkän koron rahastot sijoittavat varansa juuri pitkäaikaisiin kiinteäkorkoisiin joukkolainoihin. Samanlaisia pitkäaikaisia joukkolainoja on esimerkiksi suomalaisten eläkevakuutuslaitosten salkuissa kymmenien miljardien eurojen arvosta. Inflaation kiihtymisestä ja korkojen kohoamisesta koituvat ongelmat voivat tulla varsinkin rahastosijoittajille epämiellyttävänä yllätyksenä, sillä valtionlainoihin varansa sijoittavia pitkän koron rahastoja pidetään turvallisina sijoituskohteina. Sijoituskohteiden vakavaraisuus ja hyvä luottokelpoisuus eivät kuitenkaan suojaa sijoittajaa inflaation vaikutuksilta. Korkoriski niin kuin lainojen reaaliarvon heikkenemistä tarkoittava inflaatioriskikin on sitä suurempi mitä pidempi on lainan maturiteetti. (Hurri 2008). Pelkkä korkomarkkinoiden odotus inflaation kiihtymisestä nostaa välittömästi markkinakorkoja. Tämä taas laskee automaattisesti kaikkien vanhojen kiinteäkorkoisten lainojen markkinahintaa. Ja jos inflaatio todella kiihtyy, laskee vanhojen lainojen reaaliarvo vielä enemmän. Inflaation kiihtyminen saattaa aiheuttaa suuriakin yllätystappioita. Tappioiden raskaus riippuu lähinnä siitä, kuinka nopeasti ja kuinka kovaksi inflaatio kiihtyy, jos on kiihtyäkseen. Korkosijoittajan kärsimykset ovat sitä suurempia mitä nopeammin ja kovemmaksi inflaatiovauhti karkaa. Korkosijoittajan ei ole suinkaan pakko sietää kuinka suurta korko- ja inflaatioriskiä tahansa. Yksi tehokas keino riskin pienentämiseen on kaikkein pitkäaikaisimpien joukkolainojen välttäminen. Joukkolainojen herkkyys markkinakorkojen muutoksille (lue: duraatio) pienenee jyrkästi lainan jäljellä olevan laina-ajan lyhentyessä. Sijoittaja voi nauttia luotettavien valtionlainojen matalasta riskistä ja samalla pitää salkkunsa korko- ja inflaatioriskin hallinnassa keskittämällä sijoituksensa lyhytaikaisiin tai korkeintaan keskipitkiin joukkolainoihin. On syytä kuitenkin huomata, että rahastojen kautta varojaan korkopapereihin sijoittava taho ei voi, esimerkiksi pitämällä velkakirja hallussaan sen erääntymiseen asti, suojautua korkoriskiltä. Rahastoihin sijoittava taho joutuu siis luottamaan aina ulkopuolisen rahastonhoitajan ammattitaitoon. 17
20 3. Velkakirjojen tuotto ja korkojen aikarakenne Finanssimarkkinoilta ei voida löytää yhtä samansuuruista tuottoa kaikille joukkovelkakirjoille. Tietylle velkakirjatyypille asetettu tuottovaatimus riippuu lukuisista eri tekijöistä. Näitä tekijöitä ovat muun muassa velkakirjan liikkeellelaskijan ominaisuudet, velkakirjan ominaisuudet ja yleinen talouden tilanne. Tässä luvussa tarkastellaan yksityiskohtaisesti velkakirjojen tuottovaatimuksiin vaikuttavia asioita. Luvun aluksi tarkastellaan markkinoiden minimituottovaatimusta, joka on yleensä valtion velkakirjan tarjoama tuotto. Tämän jälkeen tarkastellaan miksi muiden liikkeellelaskijoiden velkakirjojen tuotto eroaa valtion velkakirjoista. Lopuksi paneudutaan yhteen tärkeimmistä velkakirjan tuottoa määrittelevistä asioista: velkakirjan juoksuaikaan eli maturiteettiin. Saman riskin mutta eri maturiteetin omaavien velkakirjojen tuoton ja maturiteetin suhdetta kuvataan korkojen aikarakenteella. Korkojen aikarakenteen analysoinnin tärkeyttä käsitellään luvun loppupuolella. 3.1 Peruskorko Suomessa sijoittajat pitävät Suomen valtion viitelainoja yleensä lähes riskittöminä sijoituskohteina. Yleisesti voidaan sanoa, että valtioiden velkakirjat ovat poikkeuksellisen turvallinen sijoituskohde, eikä valtioiden rahoittamiseen liity likikään samanlaista luottoriskiä kuin useimpiin muihin asiakasryhmiin. Matalan riskitason takia eurovaltioiden velkakirjat kuuluvat esimerkiksi pankkien vakavaraisuussääntelyssä niin sanottuun nollariskiluokkaan. Valtiokonttorin valitsemat markkinatakaajat ovat lisäksi Suomessa sitoutuneet pitämään yllä viitelainojen jälkimarkkinoita, joten ne ovat erittäin likvidejä. Sarjaobligaatiot noteerataan myös pörssissä. Minimituottovaatimusta, jota sijoittajat vaativat sijoittaessaan joukkovelkakirjoihin, kutsutaan yleensä peruskoroksi (base interest rate). Tällaisena korkona käytetään usein viimeiseksi noteerattua riskitöntä valtion velkakirjan maturiteettituottoa. Esimerkiksi sijoittaja, joka etsi kymmenen vuoden velkakirjaa, asetti minimituottovaatimukseksi 3,77 %. (Katso taulukko 3.) Tässä vaiheessa on syytä huomata, että tässä työssä käytetty termi peruskorko viittaa markkinoiden minimituottovaatimukseen, ei hallinnolliseen peruskorkoon, jonka muutoksista päättävät eduskunnan pankkivaltuusmiehet Suomen Pankin esityksestä. 18